Η είδηση είναι γνωστή: Την προηγούμενη Πέμπτη, διεξήχθη στο Μονομελές Πλημμελειοδικείο Αιγίου η δίκη του Mητροπολίτη Καλαβρύτων και Αιγιαλείας, Αμβρόσιου. Όλα ξεκίνησαν πριν από τρία χρόνια , όταν ο γνωστός για τα μισανθρωπιστικά συναισθήματά του ιερέας είχε δημοσιεύσει ένα άκρως ρατσιστικό κείμενο, μέσω του οποίου υποκινούσε τη βία απέναντι στους ομοφυλόφιλους - αφορμή είχε σταθεί το νομοσχέδιο για το σύμφωνο συμβίωσης για τα ομόφυλα ζευγάρια. Αυτό είχε ως αποτέλεσμα να μηνυθεί από εννέα πολίτες, με τη μήνυση να εκδικάζεται τελικά σε μια κατάμεστη από ιερείς αίθουσα.

Όπως μεταφέραμε και στο σχετικό ρεπορτάζ, εκείνη τη μέρα ακούστηκαν πολλά και άκρως ομοφοβικά σχόλια, που δύσκολα θα μπορούσαν να ειπωθούν από άνθρωπο της Εκκλησίας σε οποιαδήποτε πολιτισμένη χώρα. Ατάκες και φράσεις, που σε σημεία θύμιζαν όσα ακούμε κατά καιρούς από τους εξτρεμιστές του ISIS ή τη ρητορική των Ναζί. Το κουίζ που ακολουθεί είναι πραγματικό. Δεν βασίζεται σε εικασίες, αλλά σε πραγματικά λόγια που έχουν ακουστεί. Τεστάρουμε τις γνώσεις σας, σε ό,τι αφορά την ιστορία και την επικαιρότητα. Δείτε τις παρακάτω ατάκες για τους ομοφυλόφιλους και προσπαθήστε να βρείτε ποιος τις είπε - οι Ναζί, το ISIS ή ο Αμβρόσιος; Δύσκολη πίστα, μοιάζουν. Καλή τύχη σε όλους μας. Γενικά.